Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 426/14/8803	Košice II, 19.12.2014
EEČ : 2-64-11-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: neuvedené

	V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1, ods. 3 písm. b/, písm. c/ Trestného zákona pre skutok, 

ž e
 
-	v Košiciach a inde si neplní vyživovaciu povinnosť k svojmu synovi XXXXX, nar. XXXXX,  aj keď bola rozsudkom Okresného  súdu XXXXX XXXXX, sp. zn. XXXXX zaviazaná prispievať na jeho výživu sumou 21,41 € mesačne, túto si však úmyselne neplní, a tak dlhuje za obdobie od 16.05.2011 do júna 2014 XXXXX sumu vo výške najmenej  765,47 €, hoci bola rozsudkom Okresného súdu XXXXX XXXXX sp. zn. XXXXX zo dňa 28.02.2011,  právoplatným dňa 16.05.2011 za taký čin odsúdená,

lebo zanikla trestnosť činu

Odôvodnenie:

Uznesením vyšetrovateľa Okresného riaditeľstva PZ XXXXX, odboru kriminálnej polície, sp. zn. XXXXX zo dňa 24.06.2014 bolo podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/, písm. c/ Trestného zákona pre skutok, ako je uvedený vo výroku tohto uznesenia.

Po ukončení vyšetrovania predložil vyšetrovateľ PZ spis s návrhom na zastavenie trestného stíhania, pretože obvinená dodatočne splnila svoju povinnosť a jej konanie nemalo trvalo nepriaznivé následky na oprávnené osoby.

Preskúmaním predloženého spisového materiálu som zistila, že zanikla trestnosť činu.

Poškodený XXXXX v zápisnici o výsluchu poškodeného zo dňa  03.11.2014 uviedol, že mu obvinená XXXXX poštovou poukážkou uhradila dlžné výživné v plnej  výške. Z jeho  výpovede nevyplývajú také skutočnosti, ktoré by poukazovali, že konaním obvinenej boli spôsobené trvalo nepriaznivé následky. 

Podľa § 86  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka